എല്ഡി ക്ലാര്ക്ക് അര്ഹതാ പട്ടികയില് 2.31 ലക്ഷം പേര് ഇനി മുഖ്യ പരീക്ഷ തിരുവനന്തപുരം: എല്ഡി ക്ലാര്ക്ക് തസ്തികയുടെയും സെക്രട്ടേറിയറ്റ്, പിഎസ്സി ഓഫിസ് അറ്റന്ഡന്റ് തസ്തികയുടെയും അര്ഹതാ പട്ടിക പിഎസ്സി പ്രസിദ്ധീകരിച്ചു. എല്ഡി ക്ലാര്ക്ക് തസ്തികയിലേക്കുള്ള അര്ഹതാ പട്ടികയില് 14 ജില്ലകളിലുമായി 2,31,447 പേരാണുള്ളത്. സെക്രട്ടേറിയറ്റ്, പിഎസ്സി ഓഫിസ് അറ്റന്ഡന്റ് തസ്തികയുടെ സംസ്ഥാനതല അര്ഹതാ പട്ടികയില് 29,818 പേരെ ഉള്പ്പെടുത്തി. ഇവര് ഇനി മുഖ്യ പരീക്ഷ എഴുതണം. പരീക്ഷാ തീയതിയും സിലബസും പ്രസിദ്ധീകരിച്ചിട്ടുണ്ട്. ലാസ്റ്റ് ഗ്രേഡ് സെര്വന്റ്സ് അടക്കമുള്ള മറ്റു തസ്തികകളുടെ അര്ഹതാ പട്ടികകള് നാളെ മുതല് പ്രസിദ്ധീകരിക്കും. പത്താം ക്ലാസ് യോഗ്യത വേണ്ട പ്രാഥമിക പരീക്ഷയില് ഉള്പ്പെട്ട 192 തസ്തികകളുടെ അര്ഹതാ പട്ടികയാണ് വിവിധ ദിവസങ്ങളിലായി പിഎസ്സി പ്രസിദ്ധീകരിക്കുന്നത്. കഴിഞ്ഞ ഫെബ്രുവരി, മാര്ച്ച്, ജൂലൈ മാസങ്ങളിലാണ് അര്ഹതാ പരീക്ഷ നടന്നത്. 15 ലക്ഷത്തോളം പേരാണ് പരീക്ഷ എഴുതിയത്. ഏതാനും സംസ്ഥാനതല പട്ടികകള് വെള്ളിയാഴ്ച പ്രസിദ്ധീകരിച്ചിരുന്നു. വിശദാംശങ്ങള് പിഎസ്സി വെബ്സൈറ്റില്. നവംബര്, ഡിസംബര് മാസങ്ങളില് നടക്കുന്ന അന്തിമ പരീക്ഷ എഴുതാന് അര്ഹത നേടിയവരുടെ പട്ടികയാണ് പ്രസിദ്ധീകരിക്കുന്നത്. പ്രാഥമിക പരീക്ഷയുടെ അടിസ്ഥാനത്തില് ഓരോ ജില്ലയിലേക്കും പ്രത്യേകം കട്ട് ഓഫ് മാര്ക്ക് നിശ്ചയിച്ചാണ് ഏകീകൃത പട്ടിക പ്രസിദ്ധീകരിക്കുന്നത്. റാങ്ക് ലിസ്റ്റില് ഉള്പ്പെടുത്തേണ്ട ഉദ്യോഗാര്ഥികളുടെ എണ്ണത്തിന്റെ ആറിരട്ടി എങ്കിലും പേരെയാണ് അര്ഹതാ പട്ടികയില് ഉള്പ്പെടുത്തുന്നത്. Stories you may Like